SK
25.5.2023
Úradný vestník Európskej únie
C 184/29
1.3.
Namiesto znižovania počtu zamestnancov bude vývoj a prevádzka digitálnych služieb spočiatku vytvárať potrebu dodatočných zamestnancov.
Predpokladom úspešnej digitálnej transformácie je adekvátny počet zamestnancov.
1.4.
EHSV víta, že digitalizácia verejných služieb počas pandémie výrazne pokročila.
1.5.
EHSV podporuje vytvorenie modelu riadenia tejto politiky, ktoré by zabezpečovali dva kľúčové orgány, a to riadiaci výbor pre interoperabilnú Európu a spoločenstvo pre interoperabilnú Európu.
1.6.
EHSV víta skutočnosť, že v oznámení sa predpokladá vývoj experimentálnych riešení umožňujúcich partnerstvá medzi verejným sektorom a inovatívnymi technologickými spoločnosťami a startupmi s cieľom vytvoriť inovačné experimentálne riešenia, ktoré by sa mohli uplatňovať vo verejných službách a vzájomne medzi týmito službami využívať.
1.7.
EHSV považuje za dôležité, aby sa v budúcich programoch financovania projektov interoperability verejných služieb podmienilo udelenie finančných prostriedkov prijatím zásad a štruktúr, ktoré sú stanovené v európskom rámci interoperability.
1.8.
EHSV síce víta skutočnosť, že tento proces sa začleňuje do kontextu dvojakej transformácie, no varuje, že niektoré technologické riešenia digitalizácie by mohli byť vysoko energeticky náročné.
1.8.1.
EHSV sa domnieva, že ochrana údajov nesmie byť pri náležitej opatrnosti prekážkou vytvárania nových interoperabilných riešení, či už verejnými službami alebo súkromnými subjektmi.
1.8.2.
EHSV sa zároveň domnieva, že prístup občanov, podnikov, ako aj iných verejných služieb k údajom by mal podliehať rôznym úrovniam povolenia, aby sa zaručila ich dôvernosť a aby sa poskytovali len tie údaje, ktoré sú nevyhnutne potrebné.
2.
Súvislosti 2.1.
Vytvorenie vnútorného trhu, čiže priestoru voľného pohybu osôb, tovaru, služieb a kapitálu, si vyžaduje odstránenie všetkých existujúcich vnútroštátnych prekážok.
2.2.
Európska únia sa od svojho vzniku a čoraz naliehavejšie po vytvorení jednotného trhu snaží odstrániť všetky druhy prekážok, ktoré môžu brániť vytvoreniu skutočného vnútorného trhu.
2.3.
Na to, aby existoval skutočný vnútorný trh, je potrebné, aby mali občania a podniky v členských štátoch jednoduchý a rýchly prístup k verejným službám a interakciu s nimi, či už na miestnej, regionálnej alebo vnútroštátnej úrovni.
2.4.
Existencia otvoreného priestoru, akým je európsky priestor, si však zároveň vyžaduje výmenu údajov a spoluprácu medzi orgánmi verejnej správy na všetkých úrovniach.
2.5.
Od deväťdesiatych rokov minulého storočia sa Komisia snaží podnikať kroky, ktoré by umožnili zavedenie a udržanie interoperability (1), či dokonca vzájomného prepojenia medzi rôznymi verejnými službami členských štátov (2).
(1)
(2)
Interoperabilita verejného sektora je definovaná ako „to, čo umožňuje správnym orgánom spolupracovať a zabezpečiť fungovanie verejných služieb naprieč hranicami, odvetviami a organizačnými ohraničeniami“.
Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o posilnenej politike interoperability vo verejnom sektore – Prepojenie verejných služieb, podpora verejných politík a zabezpečenie prínosu pre verejnosť –Smerom k „interoperabilnej Európe“ Rozhodnutím Európskeho parlamentu a Rady č. 1719/1999/ES Komisia spustila iniciatívu zameranú na interoperabilitu verejných služieb pozostávajúcu zo skupiny zásad, vrátane určenia projektov uskutočňovaných v spoločnom záujme, pre transeurópske siete pre elektronickú výmenu údajov medzi správami.